Elisenda Vives Balmaña

Elisenda Vives Balmaña (Bartzelona, 1955) andorratar diplomazialaria da, 2015eko azaroaz geroztik Nazio Batuen Erakundean bere herrialdearen ordezkari iraunkor gisa aritzen dena.

 Bizitza 
Bartzelonan jaio zen. Filosofian eta literaturan lizentziatu zen Bartzelonako Unibertsitate Autonomoan. Genero ikerketetako masterra egin zuen Bartzelonako Unibertsitatean, politika konparatuko graduondokoa Kataluniako Unibertsitate Irekian, Andorrako zuzenbideko graduondokoa Andorrako Unibertsitatean eta eta historiako doktoretza Bartzelonako Unibertsitate Autonomoan.

Vivesek geografia eta historia irakatsi zituen Andorrako Kanpo Arazoetarako Ministerioan lanean hasi aurretik, 1992tik 2001era. 2000tik 2001era Andorrako enbaxadore izan zen Italian eta Marokon.

Kontseilu Nagusiko Protokolo eta Administrazio Gaietako burua izan zen 2001etik 2015era. Andorrako UNESCOren Batzorde Nazionaleko presidentea ere izan zen 2012tik 2015era.

2015eko azaroaren 3an, Antoni Martí lehen ministroak Nazio Batuen Erakundean Andorrako ordezkari iraunkor izendatu zuen. 2016ko martxoaren 2an, Andorrako enbaxadore Estatu Batuetan, Kanadan eta Mexikon izendatu zuten.

2016ko azaroaren 30ean, Vivesek eta A. Rohan Pererak adierazpen bat sinatu zuten Andorra eta Sri Lankaren arteko harreman diplomatikoak ezartzeko.

2017ko martxoaren 24an  Andorraren izenean Parisko Hitzarmena berretsi zuten dokumentuak Nazio Batuen Erakundeari ofizialki aurkeztu zizkion.

Eudald Guillamet Antonekin ezkonduta dago. Lau hizkuntza menderatzen ditu: katalana, gaztelania, frantsesa eta ingelesa.

 Erreferentziak 

 Kanpo estekak 

Kategoria:Bartzelonarrak
Kategoria:Andorrako enbaxadoreak
Kategoria:Emakume diplomazialariak
Kategoria:Enbaxadoreak Kanadan
Kategoria:Enbaxadoreak Italian
Kategoria:Enbaxadoreak Mexikon
Kategoria:Enbaxadoreak Marokon
Kategoria:Enbaxadoreak Ameriketako Estatu Batuetan
Kategoria:Bartzelonako unibertsitateko ikasleak
Kategoria:Bartzelonako Unibertsitate Autonomoko ikasleak
Kategoria:Kataluniako Unibertsitate Irekiko ikasleak
Kategoria:Emakume irakasleak